el el en el el el el el el el el el el en el el el el en el en en es en es tr en en el el el el el el el el el el el el en de el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Από σήμερα έως και την Παρασκευή 23 Σεπτεμβρίου, ο υπουργός Εξωτερικών θα πραγματοποιήσει σειρά διμερών και πολυμερών επαφών, ενώ αναμένεται να συμμετάσχει και σε συναντήσεις του πρωθυπουργού.
Σύμφωνα με το πρόγραμμα του Ν. Δένδια, σήμερα αναμένεται, επίσης, να συμμετάσχει στην τριμερή συνάντηση με τους υπουργούς Εξωτερικών της Κύπρου Ιωάννη Κασουλίδη και της Αρμενίας Αραράτ Μιρζογιάν (Ararat Mirzoyan) και να έχει διμερή συνάντηση με τον υπουργό Εξωτερικών της Κύπρου. Επίσης, αναμένεται να συναντηθεί με την ηγεσία της Αμερικανικής Εβραϊκής Επιτροπής (American Jewish Committee), με τον πρόεδρο της 77ης Γενικής Συνέλευσης Τσάμπα Κόροσι (Csaba Korosi), με τον υπουργό Εξωτερικών του Πράσινου Ακρωτηρίου Ρούι Αλμπέρτο ντε Φιγκερέδο Σοάρες (Rui Alberto de Figueiredo Soare) και με τους υπουργούς Εξωτερικών της ΕΕ.
Αύριο, Τρίτη 20 Σεπτεμβρίου, ο υπουργός Εξωτερικών θα εκπροσωπήσει την Ελλάδα στην έναρξη των εργασιών της Γενικής Συνέλευσης του ΟΗΕ, θα συναντηθεί με τον υπουργό Εξωτερικών της Αιγύπτου Σάμεχ Σούκρι (Sameh Shoukry) και θα συμμετάσχει στην τριμερή συνάντηση των υπουργών Εξωτερικών Ελλάδας, Κύπρου και Αιγύπτου. Επίσης, θα συναντηθεί με τον Παλαιστίνιο υπουργό Εξωτερικών Ριάντ αλ-Μαλίκι (Riyad Al-Maliki), καθώς και με τους ομολόγους του της Γεωργίας Ιλία Νταρκιασβίλι (Ilia Darchiashvili), του Τσαντ Σερίφ Μαχαμάτ Ζένε (Cherif Mahamat Zene) και της Ρουάντα Βίνσεντ Μπιρούτα (Vincent Biruta).
Την Πέμπτη, είναι προγραμματισμένο να συναντηθεί με τους υπουργούς Εξωτερικών της Μολδαβίας Νίκου Ποπέσκου (Nicu Popescu), της Βόρειας Μακεδονίας Μπουγιάρ Οσμάνι (Bujar Osmani), της Μαδαγασκάρης Ρίτσαρντ Τζέιμς Ραντριαμαντράτο (Richard James Randriamandrato), της Μαυριτανίας Μοχάμεντ Σάλεμ Ουλντ Μερτσούγκ (Mohamed Salem Ould Merzoug), με την υφυπουργό Εξωτερικών των ΗΠΑ Βικτόρια Νούλαντ (Victoria Nuland), τον υπουργό Εξωτερικών της Ινδίας δρ Σουμπραχμανιάμ Τζαϊσχανκάρ (Subrahmanyam Jaishankar). Επίσης, θα συμμετάσχει στην στην Υπουργική Σύνοδο του Φόρουμ των Αρχαίων Πολιτισμών και στο Διατλαντικό Δείπνο με τη συμμετοχή του Αμερικανού υπουργού Εξωτερικών Άντονι Μπλίνκεν (Antony Blinken), ενώ θα συναντηθεί και με την υπουργό Επικρατείας του υπουργείου Εξωτερικών των Ηνωμένων Αραβικών Εμιράτων για Διεθνή Συνεργασία Ρεμ αλ Χασίμι (Reem Al Hashimy).
Την Παρασκευή, ο Νίκος Δένδιας θα συναντηθεί με τους ομόλογούς του της Τανζανίας Λιμπεράτα Μουλαμούλα (Liberata Mulamula), των Φιλιππίνων Ενρίκε Μανάλο (Enrique Manalo) και του Παλάου Γκουστάβ Αϊτάρο (Gustav Aitaro). Στη συνέχεια θα παρακαθίσει σε γεύμα εργασίας των υπουργών Εξωτερικών της Διαδικασίας για Συνεργασία στη Νοτιο-Ανατολική Ευρώπη
Στο πλαίσιο των ανωτέρω συναντήσεων, όπως αναφέρεται σε ανακοίνωση του υπουργείου Εξωτερικών, εκτός από θέματα ενίσχυσης των διμερών σχέσεων, θα συζητηθούν και ζητήματα περιφερειακού και παγκόσμιου ενδιαφέροντος, όπως η ρωσική εισβολή στην Ουκρανία, η ενεργειακή κρίση, οι εξελίξεις στη Βόρεια Αφρική, τη Νοτιοανατολική Μεσόγειο, τα Δυτικά Βαλκάνια, καθώς και η προώθηση της ελληνικής υποψηφιότητας για θέση στο Συμβούλιο Ασφαλείας του ΟΗΕ την περίοδο 2025-26, η υποψηφιότητα για το Συμβούλιο Ανθρωπίνων Δικαιωμάτων την περίοδο 2028-30 και η προεδρία της Γενικής Συνέλευσης του ΟΗΕ το 2035. Μάλιστα, αναμένεται να υπογραφούν και σειρά διμερών συμφωνιών.
Τριμερής Συνάντηση Ελλάδας-Κύπρου-Αρμενίας στη Νέα Υόρκη
Με μια τριμερή συνάντηση Ελλάδας-Κύπρου-Αρμενίας συνεχίστηκε το πρόγραμμα του υπουργού Εξωτερικών, Νίκου Δένδια, στο πλαίσιο της Εβδομάδας Υψηλού Επιπέδου της 77ης Γενικής Συνέλευσης του ΟΗΕ. Κατά τη διάρκεια της συνάντησης, ο Έλληνας ΥΠΕΞ είχε την ευκαιρία να συζητήσει με τον Κύπριο και τον Αρμένιο ομόλογο του την έξαρση τουρκικής ρητορικής, τις προοπτικές επίλυσης του Κυπριακού, καθώς και τον πρόσφατο βομβαρδισμό αρμενικού εδάφους από το Αζερμπαϊτζάν και τις σχέσεις ΕΕ-Αρμενίας.
Από την πλευρά του, ο Νίκος Δένδιας σημείωσε «είχαμε την ευκαιρία να έχουμε μια τριμερή συνάντηση με τον υπουργό Εξωτερικών της Αρμενίας. Μας ανέλυσε τι συμβαίνει στον Νότιο Καύκασο, και είχαμε την ευκαιρία να διατυπώσουμε από κοινού τη σταθερή θέση μας υπέρ της ανεξαρτησίας και της εδαφικής ακεραιότητας της Αρμενίας. Οποιοσδήποτε αναθεωρητισμός, από οπουδήποτε και αν προέρχεται, από οποιαδήποτε χώρα και αν ξεκινάει -και, μάλιστα, με την προσπάθεια η ενεργειακή κατάσταση να λειτουργήσει ως όπλο εις βάρος ορισμένων κρατών και να επιχειρηθούν αλλαγές επί του εδάφους- θα μας βρίσκει αντίθετους. Η Ελλάδα και η Κύπρος συμπορεύονται πάντα με έναν άξονα και ένα κοινό ευαγγέλιο: την προσήλωση στο Διεθνές Δίκαιο, στα δικαιώματα ανεξαρτησίας και εδαφικής ακεραιότητας όλων των κρατών, και, βέβαια, και στο Διεθνές Δίκαιο της Θάλασσας».
Στη συνέχεια ακολούθησε διμερής συνάντηση με τον Κύπριο ΥΠΕΞ, Ιωάννη Κασουλίδη, προκειμένου να συνεχιστεί ο διαρκής συντονισμός και η στενή συνεργασία που υπάρχει μεταξύ της Ελλάδας και της Κύπρου για όλα τα τρέχοντα ζητήματα, ενόψει των επαφών που θα έχουν οι δύο υπουργοί στο περιθώριο της ΓΣ του ΟΗΕ.
Μπορεί να σας ενδιαφέρει
Τρίτη 4 Οκτωβρίου 2022
Επίθεση Ερντογάν στην Ελλάδα: «Ότι και να κάνετε είμαστε έτοιμοι να απαντήσουμε»
Δευτέρα 3 Οκτωβρίου 2022
Ελλάδα και Αίγυπτος αμφισβήτησαν τη νομιμότητα της Λιβύης να υπογράψει μνημόνιο κατανόησης με την Τουρκία
Πέμπτη 29 Σεπτεμβρίου 2022
«Τα σύνορά μας έχουν γαλάζιο χρώμα και όχι γκρίζο»- Μήνυμα Μητσοτάκη μπροστά από την πυραυλάκατο «Βλαχάκος»
Τετάρτη 28 Σεπτεμβρίου 2022
ΥΠΕΞ: «Η Ελλάδα θα υπερασπιστεί τα νόμιμα συμφέροντα και δικαιώματα της εφόσον παραστεί η ανάγκη»
Στροφή από την Κομισιόν: Στο τραπέζι το πλαφόν στο φυσικό αέριο
Ποιος βουλευτής της ΝΔ είναι έτοιμος για το Survivor;
Σταϊκούρας: «Τι κερδίζει η Ελλάδα από την απόφαση του Ecofin για την ενσωμάτωση του REPowerEU»
ΝΔ: «Προοδευτική διακυβέρνηση Τσίπρα με Βαρουφάκη που λέει ότι θα ήμασταν καλύτερα εκτός ευρώ»
ΑΑΔΕ: Δεύτερο λουκέτο σε βενζινάδικο μέσω της εφαρμογής Appodixi
Βαρουφάκης στην ΕΡΤ: Τα δύο πρώτα πράγματα που θα έκανε ως Υπουργός Οικονομικών και τα τρία λάθη που έκανε το 2015
Τα πρωτοσέλιδα των εφημερίδων
Μπορεί να σας ενδιαφέρει
O Λοβέρδος προβλέπει κάτι παραπάνω από ένα θερμό επεισόδιο με την Τουρκία
ΟΠΕΚ+: Συζητήσεις για μείωση της παραγωγής πετρελαίου ως 2 εκ. βαρέλια- Αντίθετη η Ουάσιγκτον
Οικονόμου: «Η Ελλάδα δεύτερη μεταξύ των κρατών της ΕΕ με τις χαμηλότερες τιμές ηλεκτρισμού τον Σεπτέμβριο»
Απίστευτη δήλωση Ερντογάν: «Οι Έλληνες πνίγουν μετανάστες – Εμείς τους σώζουμε γιατί είμαστε μουσουλμάνοι»
Με νάρθηκα στο πόδι επέστρεψε από τη Νάξο ο Πιερρακάκης
Ενεργειακή κρίση: Μειώνεται το ωράριο στα εμπορικά καταστήματα της Θεσσαλονίκης -Τι θα γίνει στην Αθήνα
Παρέμβαση Στέιτ Ντιπάρτμεντ για το τουρκολιβυκό μνημόνιο
Ολοκλήρωσε την κατάθεση του ο Λοβέρδος στο Ειδικό Δικαστήριο – Έντονη αντιπαράθεση με Παπαγγελόπουλο
ΟΗΕ: Στη Γενική Συνέλευση παραπέμπεται η προσάρτηση ουκρανικών εδαφών από τη Ρωσία
Η Ουάσινγκτον θα στείλει στην Ουκρανία πρόσθετη στρατιωτική βοήθεια 625 εκατομμυρίων δολαρίων
268 κρούσματα και 26 θάνατοι από τον ιό του Δυτικού Νείλου
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία